《龙江行送黄士明归龙江》
明代·卢龙云

樵山巀嶪罗群峰，中天削出青芙蓉。樵湖尽注飞流水，一湾东下江犹龙。

中产高人萃清淑，古今上下蟠心胸。往往应时多遇合，文章行业淩苍穹。

君年逾壮学日积，飞扬意气追前踪。霜蹄得路轻千里，养成六翮将摩空。

天子求贤初爰立，前星瑞协映储宫。异日明良知济美，青云早附毕天工。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。